Dikandung Tuchi

Dikandung Tuchi nya ajar ti madahka Maria Dara nadai dosa asal ari maya iya ngandung. Iya nya siti ari empat dogma pasal Maria dalam Gerija Katolik. Dipejuraika bala pakar teologi kurun tengan, iya enda ditukuka nyadi dogma nyentuk ngagai taun 1854, ulih Paus Pius IX dalam bup bulla paus Ineffabilis Deus. Seraya Dikandung Tuchi netapka pengelepas Maria ari dosa asal, Kaunsil Trent, ti diatur entara taun 1545 enggau 1563, sebedau tu udah enggau enda dogmatik ngesahka pengelepas iya ari dosa diri empu.

Dikandung Tuchi nyadi subjek ti popular dalam litaricha, tang gaya iya ti abstrak reti nya iya laun ayan nyadi subjek dalam asil seni.  Ikonografi Indai Kitai Dikandung Tuchi ngayanka Maria bediri, enggau lengan diunjur tauka jari dipegai besampi. Hari besai Maria Dikandung Tuchi iya nya kena 8 Disember.

Mayuh gerija Protestan nulak ajar pasal Maria Dikandung Tuchi laban ajar enda nitihka Bup Kudus, taja pan sekeda orang Anglika nerima nya nyadika ajar pengarap. Ajar pasal Maria Dikandung Tuchi ti ba raban Ortodoks Timur bebida: Shenouda III, Paus Gerija Ortodoks Koptik, enggau Patriark Ignatius Zakka I ari Gerija Ortodoks Siria mantah ajar nya, lalu Gerija Tewahedo Ortodoks Eritrea enggau Gerija Tewahedo Ortodoks Etiopia nerima iya.

Kereban sanding